வாரநாட்களைவிட வார இறுதியில் நான் மேற்கொண்ட செயல்பாடுகள்தான் எனக்கு நெருக்கமானதாக இருந்தன. ஒவ்வொரு வாரமும் வரும் செய்திகள், மனுக்கள், அதன்மீதான செயல்பாடுகள் வார இறுதியில் நாங்கள் செல்ல வேண்டிய களத்தை எங்களுக்குக் காட்டியது. காலை ஆறு மணிக்கே துறைசார்ந்த அதிகாரிகள் நீர்ப்பாசன அலுவலர்கள், முதன்மைப் பொறியாளர்கள், அவருடன் ஓர் அதிகாரி, சுற்றுச்சூழல், காவல், நகராட்சி சேவை, வனத்துறை, குடிசை வாரியம் என ஒவ்வொரு துறை அதிகாரிகளும் எனப் பெரும் குழுவாகக் களத்துக்குச் சென்று தீர்வுகளை எட்டினோம்.